ᱢᱟᱭᱠᱮᱞ ᱯᱷᱟᱨᱟᱰᱮ
ᱢᱟᱭᱠᱮᱞ ᱯᱷᱟᱨᱟᱰᱮ ᱫᱚ ᱤᱝᱞᱚᱸᱰ ᱨᱤᱱᱤᱡ ᱡᱟᱜ ᱥᱟᱬᱮᱥᱤᱭᱟᱹ ᱟᱨ ᱡᱟᱜ ᱜᱩᱱᱩᱱ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱵᱤᱡᱽᱞᱤ ᱫᱟᱹᱲᱮᱫ ᱚᱠᱛᱚ ᱨᱮ ᱡᱟᱦᱟᱸ ᱢᱟᱜᱽᱱᱮᱴᱤᱠ ᱤᱯᱷᱮᱠᱴ (magnetic effect) ᱦᱩᱭᱩᱜ ᱠᱟᱱᱟ ᱚᱱᱟ ᱵᱟᱵᱚᱫ ᱛᱮᱭ ᱯᱩᱥᱴᱟᱹᱣ ᱥᱚᱫᱚᱨ ᱞᱮᱜ-ᱟ ᱾ᱵᱤᱡᱽᱞᱤ ᱟᱨ ᱢᱟᱜᱽᱱᱮᱴ ᱵᱟᱵᱚᱫᱽ ᱛᱮ ᱫᱚ ᱟᱭᱢᱟ ᱜᱮᱭ ᱠᱷᱚᱸᱫᱽᱨᱚᱫᱽ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱞᱮᱠᱟᱛᱮ ᱜᱮ ᱰᱟᱭᱱᱟᱢᱚ ᱟᱨ ᱵᱤᱡᱽᱞᱤ ᱢᱚᱴᱚᱨ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱜᱚᱥ (Gauss) ᱟᱜ ᱯᱩᱱᱭᱟᱹ ᱵᱤᱡᱽᱞᱤ ᱢᱟᱜᱽᱱᱮᱴ ᱨᱟᱭ ᱥᱟᱶ ᱱᱚᱶᱟ ᱨᱟᱭ ᱦᱚᱸ ᱥᱮᱞᱮᱫ ᱮᱱᱟ ᱾ ᱯᱷᱟᱨᱟᱰᱮ ᱫᱚ ᱵᱤᱡᱽᱞᱤ-ᱜᱩᱱᱩᱱ ᱵᱟᱵᱚᱫᱽ ᱛᱮ ᱦᱚᱸᱭ ᱠᱷᱚᱸᱫᱽᱨᱚᱸᱫᱽ ᱞᱮᱫ ᱛᱟᱦᱮᱸᱫ ᱟᱨ ᱵᱟᱨᱭᱟ ᱟᱹᱨᱤ ᱦᱚᱸᱭ ᱚᱰᱚᱠ ᱞᱮᱫ ᱛᱟᱸᱦᱮᱸᱫ ᱾
ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱷᱟᱨᱟᱰᱮ ᱫᱚ ᱒᱒ ᱥᱮᱯᱴᱮᱢᱵᱚᱨ ᱑᱗᱙᱑ ᱥᱟᱞᱮᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱯᱟᱛ ᱫᱮ ᱟᱹᱰᱤ ᱜᱮ ᱨᱮᱸᱜᱮᱡ-ᱮ ᱛᱟᱦᱮᱸ ᱠᱟᱱᱟ ᱾ ᱟᱯᱟᱛ ᱫᱚ ᱢᱤᱫ ᱠᱟᱢᱟᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱯᱷᱟᱨᱟᱰᱮ ᱫᱚ ᱟᱡᱟᱜ ᱟᱨᱡᱟᱣ ᱞᱮᱠᱟᱛᱮ ᱮᱛᱚᱦᱚᱵ ᱫᱚ ᱢᱤᱫ ᱯᱚᱛᱚᱵ ᱛᱚᱞ ᱫᱚᱠᱟᱱ ᱨᱮᱭ ᱠᱟᱹᱢᱤ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱟᱨ ᱚᱠᱛᱚ ᱠᱚ ᱧᱟᱢ ᱞᱮᱱᱠᱷᱟᱱ ᱡᱟᱜ ᱥᱟᱬᱮᱥ ᱟᱨ ᱡᱟᱜ ᱜᱩᱱᱩᱱ ᱥᱟᱬᱮᱥ ᱪᱮᱛᱟᱱ ᱨᱚ ᱚᱞ ᱟᱠᱟᱱ ᱯᱚᱛᱚᱵ ᱠᱚᱭ ᱯᱟᱲᱦᱟᱣᱮᱫ ᱛᱟᱦᱮᱸᱫ ᱾ ᱟᱯᱟᱛ ᱡᱮᱢᱥ ᱯᱷᱟᱨᱟᱰᱮ ᱫᱚ ᱟᱡ ᱨᱤᱱ ᱜᱷᱟᱨᱚᱡ ᱥᱚᱦᱚᱫ ᱟᱨ ᱜᱤᱫᱽᱨᱟᱹ ᱠᱚ ᱥᱟᱶ ᱑᱗᱙᱐ ᱥᱟᱞᱮᱨᱮ ᱞᱚᱱᱰᱚᱱ ᱠᱚ ᱪᱟᱞᱟᱣᱮᱱᱟ ᱠᱟᱹᱢᱤ ᱟᱥᱟ ᱛᱮ ᱾ ᱚᱸᱰᱮ ᱜᱮ ᱟᱡᱟᱜ ᱡᱟᱱᱟᱢ ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱫᱚ ᱟᱠᱚ ᱵᱚᱭᱟ ᱠᱚ ᱛᱟᱞᱟᱨᱮ ᱛᱮᱥᱮᱨᱤᱡ-ᱮ ᱛᱟᱦᱮᱸᱠᱟᱱᱟ ᱾ ᱟᱹᱰᱤ ᱵᱟᱹᱲᱛᱤ ᱫᱚ ᱵᱟᱭ ᱚᱞ ᱞᱮᱱᱟ ᱥᱩᱢᱩᱝ ᱥᱮᱪᱮᱫ ᱜᱮᱭᱟᱱ ᱞᱮᱠᱟ ᱥᱩᱢᱩᱝ ᱾ ᱡᱚᱠᱷᱚᱱ ᱟᱡᱟᱜ ᱵᱚᱭᱚᱥ ᱑᱔ ᱥᱮᱨᱢᱟ ᱦᱩᱭᱮᱱᱟ ᱩᱱᱤ ᱫᱚ ᱢᱤᱫ ᱯᱚᱛᱚᱵ ᱛᱚᱞ ᱫᱚᱠᱟᱱ ᱨᱮ ᱠᱟᱹᱢᱤ ᱮᱦᱚᱵ ᱠᱮᱫᱟᱭ ᱟᱨ ᱵᱟᱹᱲᱛᱤ ᱚᱠᱛᱚᱭ ᱧᱟᱢ ᱯᱚᱛᱚᱵ ᱯᱟᱲᱦᱟᱣ ᱠᱚᱨᱮ ᱚᱠᱛᱚᱭ ᱠᱷᱮᱢᱟᱣᱟ ᱾ ᱮᱭᱟᱭ ᱥᱮᱨᱢᱟ ᱚᱸᱰᱮ ᱠᱟᱹᱢᱤ ᱚᱠᱛᱚ ᱨᱮ ᱟᱭᱢᱟ ᱯᱚᱛᱚᱵ-ᱮ ᱯᱟᱲᱦᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱠᱚ ᱢᱩᱸᱫᱽ ᱨᱮ ᱥᱟᱬᱮᱥ ᱟᱨ ᱵᱤᱡᱽᱞᱤ ᱥᱟᱛᱟᱢ ᱤᱫᱤ ᱠᱟᱛᱮ ᱫᱚ ᱥᱤᱵᱤᱞ ᱵᱚᱞᱚᱣᱟᱫᱮ ᱛᱟᱦᱮᱸᱫ ᱾ ᱚᱥᱚᱠᱟᱭᱛᱮ ᱡᱮᱱ ᱢᱟᱨᱪᱮᱴ ᱟᱜ "ᱠᱚᱱᱵᱷᱚᱨᱥᱮᱥᱚᱱ ᱚᱱ ᱠᱮᱢᱤᱥᱴᱨᱤ" (conversation on chemistry) ᱫᱚ ᱟᱹᱰᱤ ᱵᱟᱹᱲᱛᱤ ᱢᱚᱱᱮ ᱨᱮ ᱛᱟᱹᱠᱤᱡ ᱞᱮᱱᱟ ᱾ ᱑᱘᱑᱒ ᱥᱟᱞᱮᱨᱮ ᱡᱚᱠᱷᱚᱱ ᱟᱡᱟᱜ ᱒᱐ ᱥᱮᱨᱢᱟ ᱩᱢᱮᱨ ᱯᱩᱨᱟᱹᱣᱮᱱᱟ, ᱤᱝᱞᱤᱥ ᱡᱟᱜ ᱜᱩᱱᱩᱱ ᱥᱟᱬᱮᱥᱤᱭᱟᱹ ᱦᱚᱢᱯᱷᱨᱤ ᱰᱮᱵᱤ ᱭᱟᱜ ᱨᱚᱭᱟᱞ ᱤᱱᱥᱴᱤᱪᱩᱴ ᱨᱮ ᱾ ᱯᱷᱟᱨᱟᱰᱮ ᱫᱚ ᱰᱮᱵᱤ ᱴᱷᱮᱱ ᱓᱐᱐ ᱥᱟᱦᱴᱟ ᱨᱮᱱᱟᱜ ᱢᱤᱫ ᱱᱚᱴᱥ(notes) ᱡᱟᱦᱟᱸ ᱫᱚ ᱡᱟᱜ ᱜᱩᱱᱩᱱ ᱡᱟᱬᱮᱥ ᱥᱟᱛᱟᱢ ᱤᱫᱤ ᱠᱟᱛᱮ ᱛᱟᱦᱮᱸᱠᱟᱱᱟ ᱾ ᱚᱱᱟ ᱧᱮᱞ ᱠᱟᱛᱮ ᱰᱮᱵᱤ ᱫᱚ ᱟᱹᱰᱤ ᱨᱟᱹᱥᱠᱟᱹᱭᱮᱱᱟᱭ ᱟᱨ ᱡᱚᱠᱷᱚᱱ ᱟᱡᱟᱜ ᱦᱚᱲᱢᱚ ᱠᱚ ᱵᱟᱹᱲᱤᱡ ᱤᱫᱤᱭᱮᱱᱟ, ᱛᱟᱭᱚᱢ ᱯᱷᱟᱨᱟᱰᱮ ᱫᱚ ᱟᱡᱤᱡ ᱟᱥᱤᱥᱴᱟᱱᱴ (assistant) ᱞᱮᱠᱟᱛᱮᱭ ᱫᱚᱦᱚ ᱠᱮᱫᱮᱭᱟ ᱾ ᱚᱱᱠᱟᱛᱮ ᱑ ᱢᱟᱨᱪ ᱑᱘᱑᱓ ᱥᱟᱞᱮ ᱨᱮ ᱠᱮᱢᱤᱠᱟᱞ ᱞᱭᱟᱵᱽ ᱟᱥᱤᱥᱴᱟᱱᱴ ᱞᱮᱠᱟᱛᱮ ᱜᱚᱲᱚᱭ ᱮᱢ ᱠᱮᱜ-ᱟ ᱾ ᱚᱱᱟ ᱛᱟᱭᱚᱢ ᱑᱒ ᱡᱩᱱ ᱑᱙᱒᱑ ᱨᱮ ᱥᱟᱨᱟᱦ ᱵᱟᱨᱱᱟᱨᱰ ᱥᱟᱶ ᱟᱡᱟᱜ ᱵᱟᱯᱞᱟ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Biography at The Royal Institution of Great Britain
- Faraday as a Discoverer by John Tyndall, Project Gutenberg (downloads)
- The Christian Character of Michael Faraday
- Michael Faraday on the British twenty-pound banknote
- The Life and Discoveries of Michael Faraday by J. A. Crowther, London: Society for Promoting Christian Knowledge, 1920
sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn